### Resume

Jf. konstitueringsaftalen for 2022-2025 ønsker [adresse] en ny vision for Vejle Kommune.
Processen har været gennemført i efteråret 2022 med tre visionstemamøder.
På baggrund af processen ligger der nu et udkast til [adresse] nye vision (bilag 1) sammen med opsamlingsdokumenter fra de tre visionstemamøder (bilag 2-4).

### Sagsfremstilling

[adresse] ønskede jf. konstitueringsaftalen for 2022-2025 at gennemføre en visionsproces for at udarbejde en ny vision for Vejle Kommune.

Processen er blevet gennemført i efteråret 2022 på tre visionstemamøder i forlængelse af byrådets introseminar i januar og løbende temadrøftelser.

På visionsseminaret d. 1. september drøftede byrådet fremtidens trends og udfordringer både på lokalt, nationalt og globalt plan. Det skete med afsæt i oplæg fra Sille Nielsen, direktør i Tænketanken Mandag Morgen (jf. bilag 5).

Byrådet drøftede, hvordan Vejle Kommune som myndighed, organisation og fællesskab kan gå til udfordringerne og skabe nye, resiliente løsninger.

På samme visionstemamøde drøftede byrådet behovet for en fælles vision for fremtiden på baggrund af oplæg fra Oskar Toft, professor på SDU (jf bilag 5).

[adresse] d. 14. september dannede rammen for konkrete drøftelser om den fysiske planlægning, herunder mobilitet og sundhed, erhverv og forsyning,
natur og biodiversitet samt boformer.

På visionstemamødet d. 5. oktober fokuseredes drøftelserne under overskriften ’Liv og Velfærd’ i Vejle Kommune. Her drøftedes bl.a. de store udfordringer og sammenhængen med livskvalitet, mental sundhed, fællesskaber, mangfoldighed og rummelighed.

Opsamlingerne fra visionsdrøftelserne er vedlagt i bilag 2-4.

Udkast til ny vision

![](data:image/png;base64...)

På baggrund af den samlede proces er nu udarbejdet et udkast til vision for Vejle Kommune.

Det foreslås jf. drøftelserne at fortsætte visionen under overskriften: “Vejle med vilje”, som er kendt både internt og eksternt.

Visionen er bygget op med en grundfortælling om Vejle Kommune, hvad kommunen er rundet af og den fremadrettede retning.

Herefter præsenteres tre tværgående ambitioner. Ambitioner, som Byrådet undervejs i processen har fremhævet som afgørende for, at Vejle Kommune imødegår fremtidens udfordringer og potentialer.

Ambitionerne lyder:

* Vi er noget for hinanden
* Vi giver mere end vi tager
* Vi former fremtiden med mod

Med visionen sætter byrådet retning for Vejle Kommune, og efter visionens vedtagelse vil implementeringen af den blive tilrettelagt. Det videre arbejde med visionen skal ske i samarbejde med borgere, medarbejdere, civilsamfund, virksomheder, lokalsamfund med flere.

### Historik

Kommunaldirektøren indstiller, 5. december 2022, pkt. 234:

at Vision for Vejle Kommune godkendes.

Beslutning fra Økonomiudvalget, 5. december 2022, pkt. 234:

Anbefales.

Esben Lassen og Clavs Carlsen tog forbehold for deres stillingtagen til Byrådets behandling af sagen.

### Kommunaldirektøren indstiller,

|  |  |
| --- | --- |
| at | Vision for Vejle Kommune godkendes. |

### Beslutning

Godkendt.

Fraværende: Gert Thygesen. I stedet mødte Gunner Johnsen.